রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
রূপরামের ধর্ম্মমঙ্গল
|| শালে-ভর পালা ||
পৃষ্ঠা   ১  ২  ৩  ৪  ৫  ৬
রঞ্জা দরশনে সভে জয়ধ্বনি দিল  |
গলায় ধর্ম্মের পাটা নাচিতে লাগিল  ||
তপস্যার হেতু রঞ্জার বদন মলিন  |
আনন্দে করিল যাত্রা চাম্পাই দক্ষিণ ||
সন্ন্যাসী মালিনী সঙ্গে সামুলা আমিনী |
রঞ্জার জীবন ধন খুড়তা ভগিনী ||
একমনে ধর্ম্মকে সদাই করে ধ্যান |
দশ যুগ পূজার করিতে পারে ক্ষেণ ||
সঙ্গের প্রধান মালী আর কর্ম্মকার |
পরিণামে বাণের পাজাতে চায় ধার ||
দিন প্রতি মালিনী দিব বিশাশয় মালা |
পুষ্প যোগাইতে চাই ধর্ম্মপূজার বেলা ||
ইছা-রানা হাড়ি সঙ্গে সত্য অনুবল  |
বন কাট্যা চাঁপায়ে করিতে চায় স্থল ||
সঙ্গে সুয় ভকিতা সভাই চলে সাথে |
ধর্ম্মের পাদুকা রঞ্জাবতী নিল মাথে ||
সদুল্যা বাজায় ঢাক নামে হরিহর |
বেদ পড়ে পন্ডিত করিয়া উচ্চস্বর ||
পূজার পদ্ধতি হাথে যান পুরোহিত |
কালিনী গঙ্গার ঘাটে হইল উপনীত ||
জয়ধ্বনি শঙ্খধ্বনি পড়ে ঘনে ঘন |
নানা ধনে ধর্ম্মতরী করিলা সাজন ||
বার চান্দে পরম সুন্দর রথঘর  |
নানা আয়োজন তোলে নৌকার উপর  ||
পুরট-কলসে লক্ষ ভার গঙ্গাজল   |
পূজা শেষে ভকিতা করিতে চায় ফল  ||
চাঁপা কলা চিনি ঘৃত আতপ তন্ডুল  |
গগন উপরে কত উড়িছে গহুল   ||
পশ্চাতে তুলিল তায় নিদারুণ শাল  |
যাহার সদনে বৈসে বার গন্ডা ঢাল  ||
সঙ্গে সুয় ভকিতা সভাই বৈসে নায় |
হরিবোল বলিয়া কান্ডারী গীত গায়  ||
চাপিয়া চলিল রাজ্য কালিনীর জল  |
দ্বিজ রূপরাম গান ধর্ম্মের মঙ্গল ||
ময়নার লোক কান্দে           কেশ-বাস নাহি বান্ধে
আট বর্ণ অঝোর নয়ান |
দেখিয়া রঞ্জার মুখ                সভার মরমে দুখ
চাঁপাই সেবিতে চলি যান ||
নায়্যা সব দন্ডধারী               সঘনে বাহিছে তরী
চলিতে তপন তারা খসে |
সন্ধ্যাকালে নিয়োজিত            ধর্ম্মপূজা যথোচিত
করেন ভকিতা পাঁচ রসে ||
ঘন পড়ে জয়কার                 সঞ্জয় মালিনী হার
অস্ত্র দিল চরণ কমলে |
হরি বল্যা তরী বায়               রামের মহিমা গায়
অবতার দেখিল দু-কূলে ||
দারুণ দারিকেশ্বর                 দেখি বড় লাগে ডর
গায় অবতার মঙ্গলে |
দরশন উড়ে প্রাণ                  নায়্যা সব তরী বান
বিলম্ভ না করে এক তিলে ||
সহজে দরিয়া বাহে                এক দন্ড নাঞী রহে
শান্তিপুরে দিল দরশন |
দেউলে দেখিল রাম               সিদ্ধ-ভেটী থাকে বাম
দাসপুরে দক্ষিণে গহন ||
কালিনী বাহিল যদি                দেখি দারিকেশ্বর নদী
বাম দিকে পীরের আদ্যান |
সীতাপুর বামভাগে                সিংহবেতা তার আগে
দেউলে দেখিল ভগবান ||
নিকট উসতপুর                    দেখাদেখি অতি দূর
অপরূপ দেখিল দেহারা |
দক্ষিণে ফিরিঙ্গীপাড়া              তার আগুয়া কেতারা
বামদিকে থাকে দন্ডঝোরা ||
জলের তরঙ্গ দেখি                  জীবন বিফল দেখি
কেহ বা স্মঙরে ভগবান |
দক্ষিণ মলয়া ঝড়ে               তরী উপাড়িয়া পাড়ে
নাইক হইল সাবধান ||
বাহ বাহ বলি ডাকে             শব্দ-----নদী হাকে ( ? )
সঘনে বাহিছে কেরয়াল |
অদ্ভুত মুনিচয় ( ?  )             নদী জুড়ে ফেনা বয়
ভাসে কত হাঙ্গর হয়াল ||
চঞ্চল চপট...                 ডরে [ যেন ] তারা খসে
কিবা সম মলয়-পবন |
সভে বলে হরি হরি                আপুনি চলিলা তরী
এক দন্ড নাঞী বিলম্বন ||
জাজপাড়া খানসুতি                যেখানে সঞ্জয়-মতি
রাখিলা বিমলা বিন্নবাটী |
কুলকুল ডাকে জল                 দেখিয়া টুটিল বল
সেইখানে অজয়ের হৈল ভাটী ||
ডানি বামে যত গ্রাম               তার কত লব নাম
চাঁপাই সমুখে দরশন  |
ধর্ম্মের আদেশ পান                দ্বিজ রূপরাম গান
পথে দেখা দিল নিরঞ্জন ||
.                                                   শালেভর পালার পরের পৃষ্ঠায় . . .
.                                                                 এই পাতার উপরে . . .
মিলনসাগর
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা